**Zapisnik s 43. sjednice Školskog odbora V. gimnazije Vladimir Nazor Split, Split, održane 29. svibnja 2020. (petak), s početkom u 10:30 sati, elektronskim putem**

Na sjednici su odluke donesene većinom glasova ukupnog broja članova.

**DNEVNI RED:**

**AD-1)** **Verifikacija zapisnika s prošle 42. sjednice Školskog odbora, od 13.5. 2020**

Na Zapisnik s prošle 42. sjednice Školskog odbora održane 13.5. 2020. nije bilo primjedbi ni dopuna, te su ga nazočni članovi Školskog odbora jednoglasno usvojili.

**AD-2) Odlučivanje o davanju prethodne suglasnosti o iznosu participacije roditelja/skrbnika, načinu prikupljanja i korištenju sredstava te uplata za povećane troškove obrazovanja u školskoj godini 2020./2021.**

**O D L U K A , br. 1.**

**o iznosu participacije roditelja/skrbnika, načinu prikupljanja i korištenju sredstava te uplata za povećane troškove obrazovanja u školskoj godini 2020./2021.**

**I.**

Zbog povećanih troškova obrazovanja, a u cilju daljnjeg razvijanja i unapređivanja odgojno-obrazovne djelatnosti i standarda učenika V. gimnazije Vladimir Nazor Split, Split, u školskoj godini 2020./2021. prikupit će se od svakog upisanog učenika 150,00 kuna.

**II.**

Učenik ili roditelj/skrbnik učenika može zatražiti potpuno ili djelomično oslobađanje od plaćanja povećanih troškova obrazovanja zbog socijalnih i obiteljskih prilika. Odluku o oslobađanju od plaćanja donosi Školski odbor na prijedlog ravnateljice te uz suglasnost osnivača.

**III.**

Sredstva se prikupljaju uplatom putem uplatnice na IBAN Škole, a o prikupljenim i utrošenim sredstvima vodit će se posebna evidencija.

**IV.**

Prikupljena sredstva namijenjena su za:

- opremanje učionica i kabineta i školske dvorane (računala, alati, pribor, materijal, i sl.)

- participiranje terenske nastave

- troškove natjecanja učenika (prijevoz i sl.)

- pomoći socijalno ugroženim učenicima pri odlasku na ekskurziju, maturalnu zabavu i sl.

- nagrade učenicima

- sportsku i drugu opremu za natjecanje učenika u sportskim disciplinama

- naknade dijela štete koje počinu učenici, a počinitelji ne mogu biti utvrđeni.

**V.**

Korištenje navedenih sredstava tijekom godine odobrava ravnateljica.

**VI.**

Neutrošena sredstva prenose se u slijedeću školsku godinu.

Zadužuje se ravnateljica da donesenu Odluku o iznosu participacije roditelja/skrbnika, načinu prikupljanja i korištenju sredstava te uplata za povećane troškove obrazovanja u školskoj godini 2020./2021., žurno uputi osnivaču radi traženja prethodne suglasnosti kako bi ista mogla biti sadržana u natječaju za upis učenika u I. razred školske godine 2020./2021. koji se treba objaviti najkasnije do 30. lipnja 2020. godine na mrežnim stranicama i oglasnim pločama Škole i osnivača.

**AD-3) Rebalansa 1. Financijskog plana za 2020. Godinu**

**ODLUKA, br.2**

1.Usvaja je Rebalans 1. Financijskog plana za 2020. godinu (ukupno i po izvorima financiranja) i Plana nabave za 2020. godinu na način kako je predložen od strane ravnateljice, a detaljno obrazložen po stavkama od strane voditeljice računovodstva.

2.Ova Odluka stupa na snagu danom donošenja.

**AD-4) Razno**

Po ovoj točki dnevnog reda nije bilo rasprave.